ट्वान्टी-२० सिरिज : नेपालले अन्तिम खेलमा जापानलाई ६७ रनले हरायो
चार देश सम्मिलित महिला ट्वान्टी–२० सिरिजअन्तर्गत नेपालले लिग चरणको अन्तिम खेलमा जित हात पारेको छ । शनिबार हङकङ क्रिकेट क्लबमा नेपालले जापानलाई ६७ रनले हराएको हो ।
काठमाडौँ — चार देश सम्मिलित महिला ट्वान्टी–२० सिरिजअन्तर्गत नेपालले लिग चरणको अन्तिम खेलमा जित हात पारेको छ । शनिबार हङकङ क्रिकेट क्लबमा नेपालले जापानलाई ६७ रनले हराएको हो ।टस हारेर पहिले ब्याटिङ गरेको नेपालले २० ओभरमा ४ विकेट गुमाउँदै ११३ रन बनाएको थियो ।१नेपालका लागि रुबिना क्षेत्रीले ३२ बलमा ५ चौकासहित ३८ रन बनाइन् । त्यस्तै कप्तान इन्दु बर्माले २७ रन बनाउँदा काजल श्रेष्ठले १५ र पूजा महतोले ९ रन बनाइन् । जापानका लागि इलेना कुसुदा नरिनले २ तथा मेग ओगावा र आयुमी फुजिकावाले १/१ विकेट लिइन् । ११४ रनको विजयी लक्ष्य पछ्याएको जापाान २० ओभरमा सबै विकेट गुमाउँदै ४६ रनमा समेटिएको हो । जापानका लागि मेग ओगावाले १७ र सेइका सुमीले १३ रन बनाए । जापानका अन्य ब्याटरले भने दोहोरो अंकमा रन बनाउन सकेनन् ।इनिङ्सको पहिलो बलमै विकेट गुमाएको जापानले ११ ओभरभित्र ७ विकेट नेपालले लिएको थियो। ६/२, ६/३, १०/४, हुँदै जापान १०.३ ओभरमा २०/७ को अवस्थामा पुगेको थियो । नेपालका लागि संगीता राईले उत्कृष्ट बलिङ गर्दै ५ विकेट लिइन् । ४ ओभरमा उनले मात्र ६ रन खर्चिइन् । त्यस्तै पूजा महतो र अस्मिना कर्माचार्यले २/२ विकेट लिइन् । नेपाल यसअघि शृंखलाको फाइनल समीकरणबाट बाहिरिसकेको छ । नेपाल पहिलो खेलमा बुधबार तान्जानियासित २७ रनले पराजित भएको थियो । बिहीबार दोस्रो खेलमा नेपाल हङकङसँग ९ विकेटले पराजित भएको हो ।